"ال کلاسیکو" — کاتالون تاخیمی بارسلونا ایله ایسپانیا تاخیمی رئال مادرید قارشیلاشدیغی فۇتبول اویونلارینا وئریلن آددیر. بۇ ایکی تاخیم آراسینداکی اویون هر زامان دۆنیا فۇتبول ایجتیمایتی‌نین دیقّت مرکزینده اوْلور و ایسپانیادا سانکی بیر فوتبال بایرامی کیمی قارشی‌لانیر. بۇ رقابت مادرید و بارسلونا کیمی ایسپانیانین ان ایری ایکی شهرین‌دن چیخان و اؤلکه‌نین ان اۇغورلو و ائتکیلی ایکی فۇتبول کلۇبو آراسیندا کئچیر. بیرده بۇ ایکی تاخیمین قارشیلاشمالاری سیاسی کاراکتر ده داشیییر. کاتالون میللت‌چیلرین دستکلدیی بارسلونا ایله ایسپانیا میللت‌چیلرین دستکلدیی رئال مادرید بۇ معنادا دا بیر رقابت ایچینده‌دیر.